Durant les Guerres Revolucionaries Franceses, l'exèrcit francès es dirigí cap a l'est, envoltant Suïssa durant els combats contra Austria (el Sacre Imperi Romano-Germànic). El 5 de març del 1798 Suïssa es trobava completament assetjada pels francesos i l'antiga confederació de cantons suïssos (i per tant l'Antic Règim) s'esfondrà i desaparegué. El 12 d'abril de 1798 es proclamà la República Helvètica, 'Una i Indivisible'. La sobirania cantonal i i els drets feudals s'aboliren, i les forces d'ocupació establiren un estat centralitzat basat en les idees fonamentals de la Revolució Francesa. Però aquest programa progressistas es va trobar amb una gran resistència per part de la població, sobretot als antics cantons centrals de la confederació, i es produïren importants revoltes a Nidwalden i en altres zones que serien sufocades per les tropes franceses d'ocupació.